לקט יושר

לקט יושר הוא ספר הלכה ומנהג, שנכתב על ידי הרב יוסף יוזפא אוסטרייכר, ומתעד את מעשיו, הנהגותיו ופסקיו של רבו רבי ישראל איסרלן (מחבר ספר "תרומת הדשן").  

מקובל בקרב הפוסקים כי החיבור אותנטי ומשקף נאמנה את מנהגי מהרי"א וקורותיו.

מחבר הספר 
כאמור, מחבר הספר הוא רבי יוסף יוזפא אוסטרייכר, תלמידו של רבי ישראל איסרלן.

תוכן הספר 
בספר זה המחבר מרכז תשובות רבות נוספות שכתב רבו רבי ישראל איסרלן, וכן מנהגים שנהג, קורות חייו ועוד. 

יש מי שכתב להוכיח מספר זה, לכך שהשאלות הרבות בספר של רבו 'תרומת הדשן' הן אכן שאלות ממקרים שהתרחשו, בניגוד לטענה שהשאלות בספר לא נשאלו כלל על ידי אנשים, אלא הומצאו על ידי רבי ישראל כדי לענות עליהן תשובות.

מהדורות הספר 
הספר נדפס לראשונה מכתב יד המחבר על ידי יעקב פריימאן בברלין בשנים ה'תרס"ג-ה'תרס"ד.

הספר הוהדר בשנית על ידי הרב עמיחי כינרתי ממכון שלמה אומן.

קישורים חיצוניים

הערות שוליים

ספרי מנהגים
ספרי הלכה: ראשונים